เอเซียกรีนซื้อถ่านหินเพิ่มหนุนผลงานเด่น
เอเซียกรีน ซื้อถ่านหินเพิ่มจากอินโด 6 แสนตัน หนุนยอดขายปีนี้โต 50 %&nbsp; เชื่อวอร์แรนต์ซื้อขาย 1 มี.ค. คึกคัก ชงบอร์ดจ่ายปันผล
28 ก.พ. 2554

เอเซียกรีน ซื้อถ่านหินเพิ่มจากอินโด 6 แสนตัน หนุนยอดขายปีนี้โต 50 %  เชื่อวอร์แรนต์ซื้อขาย 1 มี.ค. คึกคัก ชงบอร์ดจ่ายปันผล 
นายพนม ควรสถาพร กรรมการผู้จัดการ บริษัท เอเซียกรีน เอนเนอจี ( AGE ) เปิดเผยว่า บริษัทได้ลงนามซื้อถ่านหินจากประเทศอินโดนีเซีย เพื่อส่งออกเพิ่มอีก 6 แสนตัน  เพื่อรองรับคำสั่งซื้อจากประเทศจีนจำนวนมาก ซึ่งภายในไตรมาส 1/2554 มีคำสั่งซื้อจากประเทศจีนกว่า 150,000 ตัน  
สำหรับถ่านหินที่ซื้อเพิ่ม 6 แสนตัน คิดเป็นมูลค่าขายรวม 1,300 ล้านบาท 
นายพนม กล่าวถึงหุ้นเพิ่มทุน และใบสำคัญแสดงสิทธิที่จะซื้อหุ้นสามัญ ( AGE – W 1 ) ที่จะเข้าซื้อขายวันที่ 1 มีนาคมนี้  จะได้รับความสนใจจากนักลงทุนอย่างมาก เนื่องจากผลประกอบการในอนาคตมีแนวโน้มเติบโตสูง รวมถึง ยอดขายถ่านหินปีนี้น่าจะโตได้ไม่น้อยกว่า 50% เนื่องจากยอดสั่งซื้อจากจีนเพิ่มขึ้นเกินกว่าที่ตั้งเป้าหมายไว้  สำหรับตลาดในประเทศจะโตประมาณ 30% 
“เราเป็นหุ้นเล็กที่มีอัพไซด์เกนเยอะข้างหน้าก็มีข่าวดีรออยู่ เร็วๆนี้เราจะมีการประชุมบอร์ดเพื่อพิจารณาอนุมัติการจ่ายปันผล สำหรับลูกหุ้นจำนวน 35 ล้านหุ้นที่เพิ่งชำระเงินระหว่างวันที่ 31 ม.ค.-8 ก.พ.2554 จะได้รับปันผลด้วย” นายพนม กล่าว